Na temelju članka 36. Statuta Općine Vladislavci („Službeni glasnik“ Općine Vladislavci broj 3/13 i 3/17) i članka 6. stavka 2. Pravilnika o kriterijima, mjerilima i postupku dodjele prostora u vlasništvu Općine Vladislavci na uporabu udrugama („Službeni glasnik“ Općine Vladislavci broj 06/17) općinski načelnik Općine Vladislavci donosi

**ODLUKU**

**o osnivanju i imenovanju članova povjerenstva za dodjelu općinskih prostora na uporabu udrugama**

Članak 1.

Osniva se Povjerenstvo za dodjelu općinskih prostora na uporabu udrugama (dalje, skraćeno:Povjerenstvo).

Članak 2.

Zadaće Povjerenstva su: raspisivanje javnog natječaja, otvaranje zaprimljenih prijava, utvrđivanje koje prijave ispunjavaju uvjete natječaja, razmatranje i bodovanje prijava koje ispunjavaju uvjete natječaja sukladno kriterijima i mjerilima za bodovanje, sastavljanje Prijedloga liste prvenstva za dodjelu pojedinog općinskog prostora te Prijedloga konačne liste prvenstva za dodjelu pojedinog općinskog prostora, te upućivanje iste općinskom načelniku na usvajanje te donošenju Odluke o dodjeli prostora na uporabu i sklapanja ugovora o uporabi prostora.

Članak 3.

U povjerenstvo se imenuju:

1. Krunoslav Morović, predsjednik,
2. Tajana Habuš, up.pravnik – član,
3. Ružica Šinik , dipl.oec. – član

Članak 4.

Ova Odluka stupa na snagu danom donošenja i bit će objavljena u „Službenom glasniku“ Općine Vladislavci.

KLASA: 007-01/18-01/03

URBROJ: 2158/07-03-18-02

Vladislavci,4. siječnja 2018.

Općinski načelnik

Marjan Tomas, v.r.